stanford-oval/wikipedia huggingface dataset:
ข้อตั้ง
คำอธิบาย

ในตรรกศาสตร์ การอ้างเหตุผล (argument) ต้องการเซตของประโยคบอกเล่า (อย่างน้อย) สองประโยค (หรือ "ประพจน์") เรียกว่า "ข้อตั้ง" พร้อม ๆ กับประโยคบอกเล่า (categorical proposition) อีกประโยค (หรือ "ประพจน์") เรียกว่าข้อสรุป โครงสร้างของข้อตั้งสองข้อและข้อสรุปหนึ่งข้อนี้คือโครงสร้างพื้นฐานของการอ้างเหตุผล การอ้างเหตุผลที่ซับซ้อนกว่านี้สามารถใช้ลำดับของกฏต่าง ๆ เพื่อเชื่อมต่อข้อตั้งหลายข้อเข้ากับข้อสรุปข้อเดียว หรือเพื่อหาข้อสรุปจำนวนหนึ่งจากข้อตั้งชุดเดิมที่จะทำตัวเป็นข้อตั้งของข้อสรุปชุดต่อมา ตัวอย่างเช่นการใช้กฏของการอนุมานที่มีอยู่ในตรรกศาสตร์เชิงสัญลักษณ์
แอริสตอเติลถือว่าการอ้างเหตุผลเชิงตรรกะใด ๆ สามารถลดรูปจนเหลือข้อตั้งสองข้อและข้อสรุปหนึ่งข้อได้ ข้อตั้งบางครั้งถูกละไว้ ในกรณีนั้นจะเรียกว่าข้อตั้งที่หายไป ตัวอย่างเช่น:
ชัดเจนว่าการกล่าวอ้างที่เข้าใจกันโดยปริยายคือการที่โสกราตีสเป็นมนุษย์ การให้เหตุผลฉบับเต็มจึงเป็น:
ในตัวอย่างนี้ อนุประโยค (clause (logic)) อิสระที่อยู่ก่อนเว้นวรรค (คือ "มนุษย์ทุกคนเป็นมรรตัย" และ "โสกราตีสเป็นมนุษย์") เป็นข้อตั้ง ในขณะที่ "โสกราตีสเป็นมรรตัย" เป็นข้อสรุป
การพิสูจน์ข้อสรุปนี้ขึ้นอยู่กับทั้งความจริงของข้อตั้ง และความสมเหตุสมผล (validity (logic)) ของการให้เหตุผล นอกจากนั้น เราต้องการข้อมูลเกี่ยวกับความหมายของข้อตั้งเพิ่มเติมเพื่อพิจารณาว่าความหมายเต็มของข้อสรุปตรงกับข้อสรุปที่ได้มาหรือไม่
ยุคลิดถือว่าสองในสามประพจน์ในตรรกบท (syllogism) คือข้อตั้ง และประพจน์ที่สามคือข้อสรุป ประพจน์แบบจัดกลุ่มเหล่านี้ประกอบด้วยสามพจน์: ประธานและภาคแสดงของข้อสรุปและพจน์ที่อยู่ตรงกลาง ประธานของข้อสรุปจะเรียกว่าพจน์รองในขณะที่ภาคแสดงเป็นพจน์หลัก ข้อตั้งที่ประกอบด้วยพจน์กลางและพจน์หลักเรียกว่าข้อตั้งหลัก และข้อตั้งที่ประกอบด้วยพจน์กลางและพจน์รองเรียกว่าข้อตั้งรอง ในกรณีของการอ้างเหตุผลก่อนหน้านี้ พจน์หลักคือโสกราตีส พจน์รองคือ(เป็น)มรรตัย และพจน์กลางคือ(เป็น-/-ทุกคน)มนุษย์
ข้อตั้งสามารถเป็นคำบ่งชี้ได้ถ้าข้อความเหล่านั้นถูกรวมเป็นการอ้างเหตุผลเชิงตรรกะ คำจำพวกนี้ทำหน้าที่บ่งชี้บทบาทของข้อความแต่ละข้อ เช่นบ่งชี้ว่าข้อความที่มีคำนั้นอยู่เป็นข้อตั้ง
ดูเพิ่ม

เหตุภาพ
เงื่อนไขสอดคล้อง (Corresponding conditional)
ข้อตั้งเท็จ (False premise)
แหล่งข้อมูลอื่น

| ด ค กตรรกศาสตร์เชิงปรัชญา |
| --- | --- |
การคิดวิเคราะห์ และ ตรรกศาสตร์อรูปนัย  (informal logic):  การวิเคราะห์ (philosophical analysis)  ความกำกวม (ambiguity)  การอ้างเหตุผล (argument)  ความเชื่อ  ความเอนเอียง  ความน่าเชื่อถือ (credibility)  หลักฐาน (evidence)  การอธิบาย (explanation)  พลังการอธิบาย (explanatory power)  ข้อเท็จจริง (fact)  เหตุผลวิบัติ  การสอบสวน (inquiry)  ความคิดเห็น (opinion)  มีดโกนอ็อกคัม  ข้อตั้ง  การโฆษณาชวนเชื่อ  ความรอบคอบ  การให้เหตุผล (reason)  ความสัมพันธ์กัน (relevance)  วาทศิลป์ (rhetoric)  ความเคร่งครัด (rigour)  ความคลุมเครือ (vagueness) 
ทฤษฎีของการนิรนัย:  สรรคนิยม (constructivism (philosophy of mathematics))  ทวิสัจจนิยม (dialetheism)  นิยายนิยม (fictionalism)  นันตนิยม (finitism)  รูปนัยนิยม (formalism (philosophy of mathematics))  สหัชญาณนิยม (intuitionism)  ปรมาณูนิยมเชิงตรรกะ (logical atomism)  ตรรกนิยม (logicism)  นามนิยม (nominalism)  สัจนิยมแบบเพลโต (Platonic realism)  ปฏิบัตินิยม (pragmatism)  สัจนิยม
รายชื่อบุคคลในยุคสามก๊ก (ห)

| ด ค กรายชื่อบุคคลในยุคสามก๊ก |
| --- | --- |
 ก  ข  ค  ง  จ  ฉ  ช  ซ  ต  ถ  ท  น  บ  ป  ผ  ฝ  พ  ภ  ม  ย  ร  ล  ว  ส  ห  อ  ฮ 
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ห รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
รายชื่อตัวละครสมมติ

บทความหลัก: รายชื่อตัวละครสมมติในยุคสามก๊ก
| ชื่อ | ชื่อรอง | ปีที่ เกิด (ค> ศ.) | ปีที่ เสียชีวิต (ค> ศ.) | บ้านเกิด (ในวงเล็บคือสถานที่ในปัจจุบัน) | บทบาท | สังกัด | เคยสังกัด | หมายเหตุ |
| --- | --- | --- | --- | --- | --- | --- | --- | --- |
| หงออาย อู๋ยายฺหวี่ Prison Guard Wu 吳押獄 |  |  |  |  | ผู้คุมคุก | ราชวงศ์ฮั่น |  | สามก๊ก ตอนที่ 78 |
| หลี่ชื่อ Lady Li 李氏 |  |  | 263 |  | ภรรยาของม้าเชียว | จ๊กก๊ก |  | สามก๊ก ตอนที่ 117 |
| ห้วยหลำ อาฮุ่ยหนาน Ahuinan 阿會喃 |  |  | 225 |  | ขุนพล | เผ่าลำมัน |  | สามก๊ก ตอนที่ 87 และ 88 |
| หองหยก ฟาง เยฺว่ Fang Yue 方悅 |  |  | 191 |  | ขุนพล | อองของ |  | สามก๊ก ตอนที่ 5 |
| หุยง่วนเสียว เผย์ ยฺเหวียนเช่า Pei Yuanshao 裴元紹 |  |  | 200 |  | ขุนพล | โจรโพกผ้าเหลือง |  | สามก๊ก ตอนที่ 28 |
บรรณานุกรม

ตันซิ่ว. สามก๊กจี่ (ซานกั๋วจื้อ).
เผย์ ซงจือ. อรรถาธิบายสามก๊กจี่ (ซานกั๋วจื้อจู้).
ฟ่าน เย่. จดหมายเหตุราชวงศ์ฮั่นยุคหลัง (โฮ่วฮั่นชู).
ฝาง เสฺวียนหลิ่ง. จดหมายเหตุราชวงศ์จิ้น (จิ้นชู).
ซือหม่า กวาง. จือจื้อทงเจี้ยน
ล่อกวนตง. สามก๊ก (ซานกั๋วเหยี่ยนอี้).
เจ้าพระยาพระคลัง (หน). สามก๊ก ฉบับเจ้าพระยาพระคลัง (หน).
ขุมทรัพย์สุดขอบฟ้า 2 ตอน ถล่มวิหารเจ้าแม่กาลี

| ขุมทรัพย์สุดขอบฟ้า 2 ตอน ถล่มวิหารเจ้าแม่กาลี |
| --- | --- |
ใบปิดภาพยนตร์โดย ดรูว์ สตรูซาน
กำกับ: สตีเวน สปีลเบิร์ก
บทภาพยนตร์:   วิลลาร์ด ไฮค์  กลอเรีย แคตซ์ 
เนื้อเรื่อง: จอร์จ ลูคัส
อำนวยการสร้าง: โรเบิร์ต วัตส์
นักแสดงนำ:   แฮร์ริสัน ฟอร์ด  เคต แคปชอว์  กวาน เก๊ ฮวี  อัมริช ปูรี  โรชาน เซธ  ฟิลิป สโตน 
กำกับภาพ: ดักลาส สโลคอมบ์
ตัดต่อ: ไมเคิล คาห์น
ดนตรีประกอบ: จอห์น วิลเลียมส์
บริษัทผู้สร้าง: ลูคัสฟิล์ม 
ผู้จัดจำหน่าย: พาราเมาต์พิกเจอส์
วันฉาย:   8 พฤษภาคม ค.ศ. 1984 (1984-05-08) (เวสต์วูด)    23 พฤษภาคม ค.ศ. 1984 (1984-05-23) (สหรัฐ)    30 มิถุนายน ค.ศ. 1984 (1984-06-30) (ไทย) 
ความยาว: 118 นาที
ประเทศ: สหรัฐ
ภาษา: อังกฤษ
ทุนสร้าง: 28.17 ล้านดอลลาร์สหรัฐ
ทำเงิน: 333.1 ล้านดอลลาร์สหรัฐ
ขุมทรัพย์สุดขอบฟ้า 2 ตอน ถล่มวิหารเจ้าแม่กาลี (อังกฤษ: Indiana Jones and the Temple of Doom) เป็นภาพยนตร์แอ็กชันและผจญภัยในชุดอินเดียน่า โจนส์ ถัดจาก Raiders of the Lost Ark (1981) จัดจำหน่ายโดย พาราเมาท์ พิกเจอร์ส ผลิตโดยลูคัสฟิล์ม กำกับโดย สตีเวน สปีลเบิร์ก ฉายตั้งแต่วันที่ 23 พฤษภาคม ค.ศ. 1984
เรื่องย่อ

เรื่องราวก่อนภาคแรกประมาณ 1 ปี ในปี 1935 ดร."อินเดียน่า โจนส์"(แฮริสัน ฟอร์ด) ที่ได้ไปเจรจากับกลุ่ม "ลาวเช" มาเฟียจีนที่เซี่ยงไฮ้ ก่อนที่จะถูกไล่ยิงและขึ้นเครื่องหนีมาพร้อมกับ "วิลลี่ สกอตต์" และ "ชอร์ต ราวด์" ก่อนที่เครื่องบินจะตกที่อินเดีย ทำให้มาพบกับหมู่บ้านที่แห้งแล้ง ดร.โจนส์ จึงต้องตามหาศิวลึงค์และเด็กๆที่ถูกจับไปเป็นทาส จากวังค์ปันกอต ซึ่งเป็นที่กบดานของพวก ตั้กกี ลัทธิบูชาเจ้าแม่กาลี เพื่อนำกลับมาที่หมู่บ้านให้ได้
นักแสดงนำ

แฮร์ริสัน ฟอร์ด รับบท อินเดียน่า โจนส์ / อินดี้
Kate Capshaw รับบท วิลลี่ สก็อตต์
Jonathan Ke Quan รับบท ชอตราว
แอมริช พูริ รับบท โมรา เรม
งานสร้างภาพยนตร์

ภาคนี้เล่นกับเรื่องความเชื่อและไสยศาสตร์ รวมไปถึงลัทธิบูชายัญ การผจญภัย ประเด็นต่าง ๆ ในเรื่องเช่นความเชื่อ หรือการเล่าถึงตำนานต่างๆ เป็นไปอย่างเรียบง่าย เรื่องราวตำนานในภาคนี้เป็นของฮินดู เช่น พระศิวะ เจ้าแม่กาลี ศิวลึงค์ สังฆรา
ภาคแรกเรื่องหีบศักดิ์สิทธิ์ที่บรรจุบพระคัมภีร์ 10 ประการที่โมเสสนำลงมาจากยอดเขา ส่วนภาค 3 หนังก็เล่นเรื่องจอกศักดิ์สิทธิ์หรือจอกกาลิสที่พระเยซูใช้ในการเสวยพระกระยาหารมื้อสุดท้าย ซึ่งตำนานนี้ยังเกี่ยวโยงมาถึงเรื่องของสงครามครูเสดและอัศวันโต๊ะกลมอีกด้วย นอกจากนี้ก็ยังมีดารารับเชิญ Dan Aykroyd เจ้าหน้าที่สนามบินที่เดินไปคุยไปกับอินดี้
ดูเพิ่ม

ขุมทรัพย์สุดขอบฟ้า
ขุมทรัพย์สุดขอบฟ้า 3 ตอน ศึกอภินิหารครูเสด
ขุมทรัพย์สุดขอบฟ้า 4: อาณาจักรกะโหลกแก้ว
แหล่งข้อมูลอื่น

เว็บไซต์ทางการ
Indiana Jones and the Temple of Doom ที่เว็บไซต์ IMDb
Indiana Jones and the Temple of Doom ที่เว็บไซต์ Allmovie
Indiana Jones and the Temple of Doom (1984) ที่เว็บไซต์ สยามโซน
ขุมทรัพย์สุดขอบฟ้า 3 ตอน ศึกอภินิหารครูเสด

| ขุมทรัพย์สุดขอบฟ้า 3 ตอน ศึกอภินิหารครูเสด |
| --- | --- |

กำกับ: สตีเวน สปีลเบิร์ก
เขียนบท: Jeffrey Boam บทภาพยนตร์: Tom Stoppard เรื่อง: George Lucas Menno Meyjes
อำนวยการสร้าง: Robert Watts
นักแสดงนำ: แฮร์ริสัน ฟอร์ด ฌอน คอนเนอรี่ แอลลิสัน ดู๊ดดี้ จอห์น รีส-เดวี่
กำกับภาพ: Douglas Slocombe
ตัดต่อ: Michael Kahn
ดนตรีประกอบ: จอห์น วิลเลียมส์
ผู้จัดจำหน่าย: พาราเมาท์ พิกเจอร์ส (สหรัฐ) บ.ยูไนเต็ด โฮมส์ เอ็นเตอร์เทนเมนต์ (ไทย)
วันฉาย: 24 พฤษภาคม ค.ศ. 1989
ความยาว: 127 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 55,364,887 ล้านเหรียญ
ทำเงิน: 474.17 ล้านเหรียญ
ก่อนหน้านี้: ขุมทรัพย์สุดขอบฟ้า 2 ตอน ถล่มวิหารเจ้าแม่กาลี
ต่อจากนี้: ขุมทรัพย์สุดขอบฟ้า 4: อาณาจักรกะโหลกแก้ว
ข้อมูลจาก All Movie Guide
ข้อมูลจาก IMDb
ขุมทรัพย์สุดขอบฟ้า 3 ตอน ศึกอภินิหารครูเสด (อังกฤษ: Indiana Jones and the Last Crusade) เป็นภาพยนตร์ภาคที่ 3 ในซีรีส์ของอินเดียน่า โจนส์ ออกฉายวันที่ 24 พฤษภาคม ค.ศ. 1989 เป็นภาพยนตร์แอ็คชั่น จัดจำหน่ายโดย พาราเมาท์ พิกเจอร์ส ผลิตโดย ลูคัสฟิล์ม กำกับโดย สตีเวน สปีลเบิร์ก ซึ่งต่อจากตอน ถล่มวิหารเจ้าแม่กาลี และมีภาคต่อจากนี้ ในปี 2008 คือตอน อาณาจักรกะโหลกแก้ว
ภาพยนตร์ทำรายได้ 474.17 ล้านเหรียญ
เรื่องย่อ

ในปี 1938 อินเดียน่า โจนส์ (แฮร์ริสัน ฟอร์ด) ต้องเดินทางตามหาขุมทรัพย์อีกครั้ง นั่นคือ จอกกาลิซ หรือจอกศักดิ์สิทธิ์ที่พระเยซูใช้ในพระกระยาหารมื้อสุดท้าย แล้วจอกที่ว่านี้ยังเคยรองรับพระโลหิตของพระองค์ตอนถูกตรึงกางเขนมาแล้วด้วย จากนั้นจอกดังกล่าวตกอยู่ในมือของโจเซฟแห่งอารามาเทียอยู่พักหนึ่ง ก่อนจะหายสาบสูญไปนับพันปี เงื่อนงำล่าสุดก็คือ อัศวินสามพี่น้องแห่งสงครามครูเสดเป็นผู้พิทักษ์เอาไว้ คนพี่คนแรกได้เสียชีวิตไปก่อน ส่วนอัศวินคนที่สองก่อนตายก็ได้เปิดเผยความลับนี่แก่บาทหลวงรูปหนึ่ง ส่วนคนน้องสุดท้องก็ไม่มีใครได้พบมาตลอด 700 ปี ว่ากันว่าเขายังคงปกป้องจอกนี้อยู่ ในตำนานได้กล่าวไว้ว่า ใครได้ครอบครองและดื่มน้ำจากจอก คนผู้นั้นจะมีชีวิตอันเป็นนิรันดร์ หลังจากที่ ศจ.เฮนรี โจนส์ (ฌอน คอนเนอรี่) พ่อของอินดี้ก็ได้ออกตามหาจอกแล้วก็หายไปก่อนหน้านี้ อินดี้จึงรีบดำเนินการสืบหาร่องรอยของพ่อทันที แล้วการผจญภัยครั้งใหม่ก็เริ่มขึ้น มันนำพาเขาไปพบกับศัตรูดั้งเดิมอย่างพวกนาซี และ โดโนแวน ที่ต้องการจอกเช่นกัน
นักแสดงนำ

แฮร์ริสัน ฟอร์ด รับบท อินเดียน่า โจนส์ / อินดี้
ฌอน คอนเนอรี่ รับบท เฮนรี่ โจนส์
แอลลิสัน ดู๊ดดี้ รับบท เอลซ่า
จอห์น รีส-เดวี่ รับบท โซลล่า
งานสร้างภาพยนตร์

ต่อมาเมื่อหนังภาค 2 ฉายไปและยังทำเงินอยู่ ทางจอร์จ ลูคัส ก็เริ่มมาคุยกับผู้กำกับถึงหนังภาค 3 ซึ่งลูคัสเสนอว่าอยากให้ภาค 3 มันเกี่ยวกับเรื่องของบ้านผีสิง แต่เผอิญช่วงนั้น ผู้กำกับ เพิ่งสร้าง Poltergeist ไปเมื่อปี 1982 และเขาก็ไม่อยากทำอะไรที่มันซ้ำซาก จอร์จ ลูคัส เลยคิดบทเกี่ยวกับเรื่องของจอกกาลิซขึ้นมาแทน แล้วผู้กำกับก็เสนอให้เป็นเรื่องเกี่ยวกับพ่อลูกตระกูลโจนส์ ซึ่งคนที่จะมาแสดงเป็นพ่อของอินดี้ คือ ฌอน คอนเนอรี่ ต้นตำรับแห่ง เจมส์ บอนด์ และนักแสดงอื่นๆ จาก 007 ในแต่ละภาค
จอห์น รีส-เดวี่ กับ Denholm Elliott ก็มารับบทเดิมจากภาคแรก เป็นซัลล่าห์และมาร์คัส ซึ่งคราวนี้ทั้งสองคนก็ลงมาร่วมผจญภัยกับอินดี้สองพ่อลูกด้วย  จอห์น รีส-เดวี่ เป็นคนถนัดเรื่องฮา Denholm Elliott ก็เสริมเข้าไปอีก แบบให้สนุกเลยเพลินไปกันใหญ่ แอลลิสัน ดู๊ดดี้ ผู้หญิงอินดี้ของภาคนี้ เป็นอีกหนึ่งดาราที่แสดงอารมณ์ทางดวงตาได้ดีมากคนหนึ่ง ตอนที่แสดงอารมณ์โลภ ทำได้เยี่ยมมาก เหมือนเธอตกอยู่ในภวังค์ของสมบัติชิ้นนั้นจริงๆ อีกคนที่น่าจดจำไว้ คือ River Phoenix ที่มาแสดงเป็นอินดี้ตอนหนุ่มในเมื่อภาพยนตร์เริ่ม
ดูเพิ่ม

ขุมทรัพย์สุดขอบฟ้า
ขุมทรัพย์สุดขอบฟ้า 2 ตอน ถล่มวิหารเจ้าแม่กาลี
ขุมทรัพย์สุดขอบฟ้า 4: อาณาจักรกะโหลกแก้ว
แหล่งข้อมูลอื่น

เว็บไซต์ทางการ
ขุมทรัพย์สุดขอบฟ้า 3 ตอน ศึกอภินิหารครูเสด ที่อินเทอร์เน็ตมูวีเดตาเบส
Indiana Jones and the Last Crusade ที่เว็บไซต์ Allmovie
Indiana Jones and the Last Crusade (1989) ที่เว็บไซต์ สยามโซน
ข้อต่ออโครมิโอคลาวิคิวลาร์

| ข้อต่ออโครมิโอคลาวิคิวลาร์ (Acromioclavicular joint) |
| --- | --- |
มุมมองจากทางด้านหน้าของไหล่ซ้าย แสดงโครงสร้างต่างๆของข้อต่ออโครมิโอคลาวิคิวลาร์
ตำแหน่งของเอ็นคอราโคคลาวิคิวลาร์และเอ็นคอราโคคลาวิคิวลาร์
รายละเอียด
ตัวระบุ
ภาษาละติน: articulatio acromioclavicularis
MeSH: D000173
TA98: A03.5.03.001
TA2: 1744
FMA: 25898
อภิธานศัพท์กายวิภาคศาสตร์[แก้ไขบนวิกิสนเทศ]
ข้อต่ออโครมิโอคลาวิคิวลาร์ (อังกฤษ: Acromioclavicular joint; AC joint) เป็นหนึ่งในสองข้อต่อในบริเวณส่วนไหล่ที่เชื่อมต่อระหว่างกระดูกไหปลาร้า (clavicle) และปลายอโครเมียนของกระดูกสะบัก (acromion of scapula) และเป็นข้อต่อที่ช่วยในการเคลื่อนไหวของไหล่และต้นแขน
หน้าที่การทำงาน

ข้อต่ออโครมิโอคลาวิคิวลาร์จะช่วยเพิ่มระยะการเคลื่อนไหวของข้อต่อกลีโนฮิวเมอรัล (glenohumeral joint) ซึ่งเป็นข้อต่อหลักของไหล่ โดยการช่วยในการเคลื่อนไหวของกระดูกสะบักไปในแนวด้านหน้า-หลัง แนวบน-ล่าง และแนวรอบแกนหมุน จึงทำให้สามารถยกแขนให้สูงขึ้นเหนือศีรษะ หรือเอื้อมหยิบจับวัตถุที่ไกลออกไปได้อย่างมีประสิทธิภาพ
เอ็นรอบข้อต่อ

ข้อต่ออโครมิโอคลาวิคิวลาร์จะมีเอ็นรอบข้อต่อเพื่อเพิ่มเสถียรภาพอยู่ด้วยกันสามชุด ได้แก่
เอ็นอโครมิโอคลาวิคิวลาร์ (Acromioclavicular ligament)  เป็นเอ็นบางๆที่หุ้มแคปซูลข้อต่อของข้อต่อนี้โดยตรง โดยจะมีทั้งเอ็นที่อยู่ทางด้านบนและด้านล่างของข้อต่อ ทำหน้าที่ช่วยในการเชื่อมต่อของกระดูกไหปลาร้าและปลายอโครเมียน
เอ็นคอราโคอโครเมียล (Coracoacromial ligament)  เป็นเอ็นหนาที่ยึดระหว่างปลายอโครเมียนและปุ่มโคนอยด์ (conoid tubercle)  ซึ่งทั้งสองจุดอยู่บนกระดูกสะบัก เอ็นนี้นอกจากจะเสริมเสถียรภาพของข้อต่อแล้ว ยังเป็นส่วนหนึ่งของแนวโค้งคอราโคอโครเมียล (coracoacromial arch)  ที่ป้องกันส่วนหัวของกระดูกต้นแขน (humerus) จากแรงกดหรือการกระทบกระเทือนจากด้านบนของไหล่อีกด้วย
เอ็นคอราโคคลาวิคิวลาร์ (Coracoclavicular ligament)  เป็นเอ็นที่ยึดระหว่างกระดูกไหปลาร้ากับปุ่มโคนอยด์บนกระดูกสะบัก และประกอบด้วยเอ็นสองส่วน คือเอ็นโคนอยด์ (conoid ligament)  และเอ็นทราปีซอยด์ (trapezoid ligament)  แม้ว่าเอ็นนี้จะไม่ได้เกี่ยวข้องกับโครงสร้างหลักของข้อต่อ แต่เอ็นนี้จะช่วยยึดให้กระดูกไหปลาร้าอยู่ใกล้กับกระดูกสะบักมากขึ้น
รูปประกอบเพิ่มเติม

รูปวาดแสดงข้อต่อของส่วนไหล่
ข้ออักเสบรีแอคทีฟ

| ข้ออักเสบรีแอคทีฟ |
| --- | --- |

Reactive arthritis of the knee
สาขาวิชา: Rheumatology
ข้ออักเสบรีแอคทีฟ (อังกฤษ: reactive arthritis) หรือ กลุ่มอาการไรเตอร์ (อังกฤษ: Reiter's syndrome) เป็นโรคข้ออักเสบชนิดหนึ่ง เกิดขึ้นจากการตอบสนองของร่างกายต่อการติดเชื้อที่เกิดขึ้นที่จุดอื่น โดยขณะที่มีอาการข้ออักเสบนั้น การติดเชื้อที่เป็นตัวกระตุ้นให้เกิดการอักเสบอาจจะหมดอาการไปแล้วก็เป็นได้ เป็นการยากต่อการวินิจฉัย
แหล่งข้อมูลอื่น

| --- | --- |
การจำแนกโรค: DICD-10: M02 ICD-9-CM: 099.3 MeSH: D016918 DiseasesDB: 29524
ทรัพยากรภายนอก: MedlinePlus: 000440 eMedicine: med/1998 Patient UK: ข้ออักเสบรีแอคทีฟ
eMedicine
Questions and Answers about Reactive Arthritis - US National Institute of Arthritis and Musculoskeletal and Skin Diseases
ข้ออักเสบติดเชื้อ

| ข้ออักเสบติดเชื้อ (Septic arthritis) |
| --- | --- |
ชื่ออื่น: Infectious arthritis, joint infection

ภาพจากการส่องกล้องเข้าข้อต่อ แสดงให้เห็นผิวข้อต่อที่มีการอักเสบติดเชื้อ
สาขาวิชา: ศัลยกรรมกระดูก
อาการ: ข้ออักเสบ ปวด บวม แดง ร้อน มักเป็นที่ตำแหน่งเดียว
การตั้งต้น: รวดเร็ว
สาเหตุ: แบคทีเรีย, ไวรัส, เชื้อรา, ปรสิต
ปัจจัยเสี่ยง: การใส่ข้อเทียม, เคยเป็นข้ออักเสบ, เบาหวาน, ภูมิคุ้มกันบกพร่อง
วิธีวินิจฉัย: การเจาะดูดน้ำจากข้อต่อ และส่งตรวจเพาะเชื้อ
โรคอื่นที่คล้ายกัน: ข้ออักเสบรูมาตอยด์, ข้ออักเสบปฏิกิริยา, ข้อเสื่อม, เกาต์
การรักษา: ยาปฏิชีวนะ, การผ่าตัด
ยา: แวนโคมัยซิน, เซฟไตรอะโซน, เซฟตาซิดีม
พยากรณ์โรค: อัตราตาย 15% เมื่อได้รับการรักษา, 66% หากไม่ได้รับการรักษา
ความชุก: 5 per 100,000 per year
ข้ออักเสบติดเชื้อ (อังกฤษ: septic arthritis, infectious arthritis) หรือ ข้ออักเสบแบบมีหนอง (อังกฤษ: suppurative arthritis) คือภาวะที่มีเชื้อก่อโรคเข้าไปอยู่ในข้อต่อแล้วทำให้เกิดการอักเสบของข้อต่อ โดยทั่วไปแล้วจะทำให้เกิดอาการปวด บวม แดง ร้อน ที่ข้อต่อที่อักเสบ ซึ่งมักเป็นที่ข้อต่อเพียงตำแหน่งเดียว และมีผลให้ไม่สามารถขยับข้อต่อที่อักเสบได้มากเท่าปกติ โรคมักเป็นขึ้นอย่างเฉียบพลัน อาการอื่นๆ ที่อาจพบร่วมได้ ได้แก่ มีไข้ อ่อนเพลีย ปวดศีรษะ อาจพบเป็นหลายข้อต่อพร้อมกันได้แต่พบไม่บ่อย โดยมักพบในเด็กเล็กหรือทารกแรกเกิด ทั้งนี้ผู้ป่วยข้ออักเสบติดเชื้อที่มีอายุตั้งแต่แรกเกิดจนถึงวัยหัดเดินอาจมีอาการที่ไม่ชัดเจนและคล้ายคลึงกับอาการของโรคอื่นๆ ได้ ทั้งโรคที่เป็นโรคติดเชื้อและไม่ใช่โรคติดเชื้อ
ข้ออักเสบติดเชื้อในผู้ป่วยเด็กมักเกิดจากการติดเชื้อแบคทีเรียแบบไม่จำเพาะเจาะจง และมักเป็นการติดเชื้อผ่านทางกระแสเลือดเข้าไปยังข้อต่อ โดยมักพบในเด็กที่ไม่มีโรคประจำตัว ช่องทางอื่นของการติดเชื้อคือการเกิดการบาดเจ็บต่อข้อต่อโดยตรง หรือเกิดฝีหนองบริเวณข้างเคียงแล้วลุกลามมายังข้อต่อ สาเหตุอื่นที่พบได้น้อยกว่าคือการติดเชื้อแบคทีเรียแบบจำเพาะบางชนิด เช่น เชื้อวัณโรค ไวรัส เชื้อรา และปรสิต เด็กที่เสี่ยงต่อการติดเชื้อในลักษณะนี้ได้แก่ ทารกแรกเกิด โดยเฉพาะทารกเกิดก่อนกำหนด เด็กและวัยรุ่นที่มีโรคเลือด โรคกระดูกเจริญผิดเพี้ยนจากไต และภาวะภูมิคุ้มกันบกพร่อง ส่วนในผู้ใหญ่กลุ่มเสี่ยงจะเป็นคนที่ใส่ข้อเทียม คนที่เคยเป็นข้ออักเสบจากสาเหตุอื่นๆ มาก่อน เบาหวาน และคนที่มีภูมิคุ้มกันบกพร่อง การวินิจฉัยทำได้โดยดูจากประวัติและการตรวจร่างกาย รวมถึงการตรวจทางห้องปฏิบัติการ เช่น การเจาะน้ำในข้อต่อส่งตรวจ และการสร้างภาพทางการแพทย์ เช่น การอัลตราซาวด์ข้อต่อ
ผู้ป่วยเด็กที่ไม่ได้รับการรักษาอย่างเหมาะสมหรือทันเวลาอาจมีภาวะแทรกซ้อนรุนแรงได้ การรักษาในช่วงแรกมักเป็นการให้ยาปฏิชีวนะ เช่น แวนโคมัยซิน เซฟไตรอะโซน หรือเซฟตาซิดีม หากเป็นที่ข้อต่อขนาดใหญ่ (เช่น ข้อสะโพก ข้อไหล่) มักต้องรักษาด้วยการผ่าตัดเพื่อระบายหนองออกจากข้อ หากไม่ได้รับการรักษาที่ทันท่วงทีอาจทำให้เกิดภาวะแทรกซ้อนระยะยาวกับข้อต่อได้ เช่น ข้อต่อถูกทำลายจนไม่สามารถฟื้นฟูได้ หรือมีข้อเคลื่อน เป็นต้น
แหล่งข้อมูลอื่น

| --- | --- |
การจำแนกโรค: DICD-10: M00-M03 ICD-9-CM: 711.0 MeSH: D001170 DiseasesDB: 29523
ทรัพยากรภายนอก: MedlinePlus: 000430 eMedicine: med/3394  Patient UK: ข้ออักเสบติดเชื้อ
ข้ออักเสบไม่ทราบสาเหตุในเด็ก

| ข้ออักเสบไม่ทราบสาเหตุในเด็ก |
| --- | --- |
ชื่ออื่น: Juvenile rheumatoid arthritis
สาขาวิชา: Rheumatology
ความชุก: 1 in 1,000
ข้ออักเสบไม่ทราบสาเหตุในเด็ก (อังกฤษ: juvenile idiopathic arthritis) หรือ ข้ออักเสบรูมาตอยด์ในวัยเยาว์ (อังกฤษ: juvenile rheumatoid arthritis) เป็นโรคเรื้อรังทางรูมาติกที่พบบ่อยที่สุดในเด็ก ทำให้ผู้ป่วยมีการอักเสบของข้อต่างๆ ตามร่างกาย จากกลไกภูมิคุ้มกันทำงานผิดปกติ โดยไม่ได้เกิดจากการติดเชื้อ สาเหตุของโรคยังไม่เป็นที่ทราบแน่ชัด ถือเป็นโรคข้ออักเสบในวัยเด็กชนิดหนึ่ง แต่มีลักษณะเรื้อรัง เป็นอยู่นานมากกว่าโรคข้ออักเสบชนิดอื่นๆ และบางรายก็จะเป็นไปตลอดชีวิต
แนวทางการรักษาโรคนี้ได้รับการพัฒนาอย่างมากในช่วงทศวรรษที่ผ่านมา ผู้ป่วยมีคุณภาพชีวิตที่ดีขึ้นจากการใช้ยาต่างๆ และแนวทางการรักษาที่ใช้ยาที่มีผลในขนาดสูงขึ้นกว่ายุคก่อน
แหล่งข้อมูลอื่น

Arthritis Australia, Juvenile Idiopathic Arthritis
JIA@NRAS (UK)
JIA - NIH Medline Plus.
| --- | --- |
การจำแนกโรค: DICD-10: M08.0 ICD-9-CM: 714.3 OMIM: 604302 MeSH: D001171 DiseasesDB: 12430
ทรัพยากรภายนอก: MedlinePlus: 000451 eMedicine: ped/1749 Patient UK: ข้ออักเสบไม่ทราบสาเหตุในเด็ก
ข้อความ (ตรรกศาสตร์)

ในตรรกศาสตร์ คำว่า ข้อความ (อังกฤษ: statement) อาจหมายถึง:
ในกรณีหลัง ข้อความต่างจากจากประโยคตรงที่ประโยคเป็นเพียงรูปกำหนด (Logic form) อันหนึ่งของข้อความ และข้อความเดียวกันอาจถูกกำหนดเป็นรูปอื่น ๆ ได้
ภาพรวม

นักปราชญ์ภาษา (philosophy of language), พี. เอฟ. สตรอว์สัน (Peter Strawson) ผลักดันให้ใช้คำว่า "ข้อความ" (statement) ในความหมาย (ข) แทนคำว่าประพจน์ สตรอว์สันใช้คำว่า "ข้อความ" เพื่อให้เหตุผลว่าประโยคบอกเล่าสองประโยคสามารถทำให้เป็นข้อความเดียวกันได้ถ้าพูดถึงสิ่งเดียวกันในวิธีที่ต่างกัน เพราะฉะนั้นหากใช้ในความหมายที่สตรอว์สันสนับสนุน "มนุษย์ทั้งหมดเป็นมรรตัย" และ "คนทุกคนเป็นมรรตัย" เป็นประโยคที่ต่างกันแต่เป็นข้อความเดียวกัน
ข้อความในทั้งสองกรณีถูกมองว่าเป็นตัวถือความจริง (truth-bearer)
ตัวอย่างของประโยคที่เป็น (หรือสร้าง) ข้อความ:
"โสกราตีสเป็นมนุษย์"
"รูปสามเหลี่ยมมีสามด้าน"
"มาดริดคือเมืองหลวงของสเปน"
"เพกาซัสมีจริง" (ประโยคที่เป็นเท็จ)
ต้วอย่างของประโยคที่ไม่ใช่ (หรือไม่สร้าง) ข้อความ:
"คุณคือใคร?"
"วิ่ง!"
"ความเขียวเดินเล่น"
"I had one grunch but the eggplant over there." (Roger Price (comedian))
"พระมหากษัตริย์ฝรั่งเศสฉลาด"
"บรอกโคลีอร่อย"
ตัวอย่างสองอันแรกไม่ใช่ประโยค บอกเล่า และจึงไม่ใช่ (หรือไม่สร้าง) ข้อความ ตัวอย่างที่สามและสี่เป็นประโยคบอกเล่าแต่ไม่มีความหมาย ไม่จริงและไม่เท็จจึงไม่ใช่ (หรือไม่สร้าง) ข้อความ ตัวอย่างที่ห้าและหกเป็นประโยคบอกเล่าที่มีความหมาย แต่ไม่ใช่ข้อความเพราะเป็นรสนิยมและความคิดเห็น
ในฐานะสิ่งนามธรรม

ในบางบริบท คำว่า "ข้อความ" ถูกนำมาใช้เพื่อแยกระหว่างประโยคกับเนื้อหาเชิงสารสนเทศของประโยค ข้อความนับว่าเป็นเนื้อหาเชิงสารสนเทศของประโยคที่ถือสารสนเทศ ดังนั้นประโยคหนึ่งมีความสัมพัทธ์กับข้อความเหมือนอย่างที่ตัวเลขมีกับจำนวน ข้อความเป็นสิ่งทางตรรกศาสตร์ที่เป็นนามธรรม ในขณะที่ประโยคเป็นสิ่งทางไวยากรณ์
ดูเพิ่ม

ความเชื่อ
ตัวถือความจริง (Truthbearer)
ประพจน์
ประโยค (คณิตตรรกศาสตร์) (sentence (mathematical logic))
มโนทัศน์ (concept)
บรรณานุกรม

A. G. Hamilton, Logic for Mathematicians, Cambridge University Press, 1980, ISBN 0-521-29291-3.
Rouse, David L., "Sentences, Statements and Arguments", A Practical Introduction to Formal Logic. (PDF)
Ruzsa, Imre (2000), Bevezetés a modern logikába, Osiris tankönyvek, Budapest: Osiris, ISBN 963-379-978-3
Xenakis, Jason (1956). "Sentence and Statement: Prof. Quine on Mr. Strawson". Analysis. 16 (4): 91–4. doi:10.2307/3326478. ISSN 1467-8284. JSTOR 3326478 – โดยทาง JSTOR.
Peter Millican, "Statements and Modality:  Strawson, Quine and Wolfram", http://philpapers.org/rec/MILSAM-2/
P. F. Strawson, "On Referring" in Mind, Vol 59 No 235 (Jul 1950) P. F. Strawson (http://www.sol.lu.se/common/courses/LINC04/VT2010/Strawson1950.pdf/ เก็บถาวร 2011-12-15 ที่ เวย์แบ็กแมชชีน)
| ด ค กปรัชญาภาษา |
| --- | --- |
รายชื่อภาษา
นักปราชญ์:  เพลโต (คราติลุส)  กอร์เกียส  ขงจื๊อ  ซุนจื๊อ  แอริสตอเติล  สโตอิก  ปิร์โรนิสต์  ลัทธิอัสมาจารย์  อิบน์ รุชด์  อิบน์ ค็อลดูน  โทมัส ฮอบส์  ก็อทฟรีท วิลเฮ็ล์ม ไลบ์นิทซ์  โยฮัน ก็อทฟรีท แฮร์เดอร์  ลูทวิช นัวเร  วิลเฮล์ม ฟัน ฮุมบอลต์  ฟริทซ์ เมาทเนอร์  ปอล ริเกอร์  แฟร์ดีน็อง เดอ โซซูร์  ก็อทโลพ เฟรเกอ  ฟรันซ์ โบแอส  พอล ทิลลิช  เอ็ดเวิร์ด ซาเปียร์  ลีโอนาร์ด บลูมฟิลด์  จวงจื่อ  อ็องรี แบร์กซอน  เลฟ วีกอตสกี  ลูทวิช วิทเกินชไตน์ Philosophical Investigations  Tractatus Logico-Philosophicus  เบอร์ทรันด์ รัสเซลล์  รูดอล์ฟ คาร์แนป  ฌาคส์ แดร์ริดา Of Grammatology  Limited Inc  เบนจามิน ลี วอร์ฟ  กุสตาฟ เบิร์กแมนน์  เจ. แอล. ออสติน  โนม ชอมสกี  ฮันส์-เกออร์ก กาดาเมอร์  ซอล คริปก์  เอ. เจ. อาเยอร์  จี. อี. เอ็ม. แอนส์คอมบ์  ยากโกะ ฮินติกกะ  ไมเคิล ดัมเม็ตต์  โดนัลด์ เดวิดสัน  โรเจอร์ กิบสัน  พอล กริซ  กิลเบิร์ต ไรล์  พี. เอฟ. สตรอว์สัน  วิลลาร์ด แวน ออร์แมน ควิน  ฮิลารี พุตนาม  เดวิด ลูวิส  จอห์น เซิร์ล  โฮเช อะซูร์เมนดี  สก็อตต์ โซมส์  สตีเฟน ยาโบล  จอห์น ฮาวธอร์น  สตีเฟน เนล  พอล วัตสลาวิก 
ทฤษฎี:  ทฤษฎีการอ้างอิงเชิงสาเหตุ  ทฤษฎีความหมายเชิงเปรียบต่าง  คติสัญนิยม  ลัทธิคราติลุส  การเปลี่ยนแนว  ทฤษฎีชื่อเชิงพรรณนา  ทฤษฎีการอ้างอิงโดยตรง  ละครนิยม  ความหมายพลวัต  วยักตนิยม  นิยัตินิยมภาษาศาสตร์  ทฤษฎีการอ้างอิงโดยอ้อม  นามนิยม  อปัญญานิยม  ลิงคศูนยนิยม  ทฤษฎีความเกี่ยวเนื่อง  ความหมายจากภายนอก  ความหมายจากองค์รวม  โครงสร้างนิยม  ทฤษฎีข้อสมมุติ  สมชีวนิยม  อปัญญานิยมเทววิทยา  ทฤษฎีการพรรณนา (การพรรณนาชี้เฉพาะ)  คตินิยมพิสูจน์ว่าเป็นจริงได้ 
มโนทัศน์:  ความกำกวม  ภาษาลับ  สัมพัทธนิยมภาษาศาสตร์  ภาษา  ตัวถือความจริง  ประพจน์  การแยกแยะการใช้-กล่าวถึง  มโนทัศน์  การจัดกลุ่ม  เซต  หมวด  ความคล้ายคลึงแบบตระกูล  ความนัย  รูปตรรกะ  อภิภาษา  ภาพแทนทางจิต  ข้อสมมุติก่อน  หลักการรวมคำ  คุณสมบัติ  สัญญะ  ความหมายประจำและอ้างอิง  วัจนกรรม  สัญลักษณ์  ประโยค  ข้อความ  เพิ่มเติม... 
บทความที่เกี่ยวข้อง:  ปรัชญาวิเคราะห์  ปรัชญาสารสนเทศ  ตรรกศาสตร์เชิงปรัชญา  ภาษาศาสตร์  วัจนปฏิบัติศาสตร์  วาทศาสตร์  อรรถศาสตร์  อรรถศาสตร์แบบแผน  สัญวิทยา 
 หมวดหมู่
ขุมทรัพย์สุดขอบฟ้า 4: อาณาจักรกะโหลกแก้ว

| ขุมทรัพย์สุดขอบฟ้า 4: อาณาจักรกะโหลกแก้ว |
| --- | --- |

กำกับ: สตีเวน สปีลเบิร์ก
เขียนบท: บทภาพยนตร์: เดวิด โคเอ็ปป์ เรื่อง: จอร์จ ลูคัส เจฟฟ์ นาธานสัน
อำนวยการสร้าง: แฟรงก์ มาร์แชล เดนิส แอล. สจ๊วต  จอร์จ ลูคัส แคธรีน เคนเนดี
นักแสดงนำ: แฮร์ริสัน ฟอร์ด ไชอา เลอบัฟ เคต แบลนเชตต์ คาเรน อัลเล็น เรย์ วินสโตนส์ จอห์น เฮิร์ต จิม บอร์ดเบ็นต์
กำกับภาพ: Janusz Kamiński
ตัดต่อ: ไมเคิล คาห์น
ดนตรีประกอบ: จอห์น วิลเลียมส์
ผู้จัดจำหน่าย: พาราเมาท์ พิกเจอร์ส (สหรัฐ) บ.ยูไนเต็ด โฮมส์ เอ็นเตอร์เทนเมนต์ (ไทย)
วันฉาย: 22 พฤษภาคม ค.ศ. 2008
ความยาว: 123 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 185 ล้านเหรียญ
ทำเงิน: 786,636,033 เหรียญ
ก่อนหน้านี้: ขุมทรัพย์สุดขอบฟ้า (1981) ถล่มวิหารเจ้าแม่กาลี (1984) ศึกอภินิหารครูเสด (1989)
ต่อจากนี้: อินเดียนา โจนส์ กับกงล้อแห่งโชคชะตา (2023)
ข้อมูลจาก All Movie Guide
ข้อมูลจาก IMDb
ขุมทรัพย์สุดขอบฟ้า 4: อาณาจักรกะโหลกแก้ว (อังกฤษ: Indiana Jones and the Kingdom of the Crystal Skull) เป็นภาพยนตร์ภาคที่ 4 ในซีรีส์ของ อินเดียน่า โจนส์ เป็นภาพยนตร์แอ็คชั่น ออกฉายวันที่ 22 พฤษภาคม ค.ศ. 2008 กำกับโดย สตีเวน สปีลเบิร์ก และร่วมเขียนเรื่องโดย จอร์จ ลูคัส อำนวยการสร้างโดย แฟรงก์ มาร์แชล เดนิส แอล. สจ๊วต จอร์จ ลูคัส แคธรีน เคนเนดี ภาพยนตร์เรื่องนี้ถ่ายทำที่เกาะฮาวาย โดยเซ็ตฉากขึ้นมาให้เป็นป่าดงดิบในประเทศเปรู และอีกส่วนหนึ่งของการถ่ายทำคือที่ลอสแอนเจลิส